## Pravilnik o osposobljavanju kadrova za obavljanje stručnih poslova u športu

### NN 45/1991 (5.9.1991.), Pravilnik o osposobljavanju kadrova za obavljanje stručnih poslova u športu

# MINISTARSTVO PROSVJETE I KULTURE

Na temelju članka 65. stavak 2. Zakona o športu ("Narodne novine",
br. 59/90) ministar prosvjete i kulture, po pribavljenom mišljenju Republičkih
granskih športskih saveza, Hrvatskog športskog saveza i Fakulteta za fizičku
kulturu donosi

## PRAVILNIK

### o osposobljavanju kadrova za obavljanje stručnih poslova u športu

Članak 1.

Ovim pravilnikom propisuju se osnove programa osposobljavanja za obavljanje
stručnih poslova u športu i način njihovog izvođenja, način utvrđivanja
osposobljenosti za obavljanje stručnih poslova u športu (ispiti) te sadržaj
i oblik svjedodžbe o položenim ispitima.

Članak 2.

Osposobljavanje kadrova za obavljanje stručnih poslova u športu kao
i za druge poslove vezane uz šport, za koje način osposobljavanja nije
uređen drugim propisima (spasavaoci iz vode, gorski spasavaoci i dr.),
obavlja Fakultet za fizičku kulturu.

Članak 3.

Programe osposobljavanja za obavljanje stručnih poslova u športu i drugih
poslova iz članka 2. ovog pravilnika donijet će Ministarstvo prosvjete
i kulture.

Članak 4.

Granski športski savezi i Hrvatski športski savez u suradnji s Fakultetom
za fizičku kulturu u svojim godišnjim i višegodišnjim planovima, dužni
su donijeti planove osposobljavanja i stručnog usavršavanja kadrova kao
i uvjete za stjecanje i produljavanje licenci za obavljanje stručnih poslova
u športu.

Fakultet za fizičku kulturu na osnovi planova iz stavka 1. ovog članka
donosi godišnji plan osposobljavanja kadrova za obavljanje stručnih poslova
u športu i plan stručnog usavršavanja u tekućoj godini za sljedeću godinu.

Članak 5.

Programi osposobljavanja za obavljanje stručnih poslova u športu sadrže
opći i posebni dio.

Članak 6.

Opći dio programa obavezno sadrži slijedeće predmete:

1. osnove sistematske kineziologije,

2. osnove športske antropologije:

a)osnove funkcionalne anatomije

b) osnove fiziologije športa

c) osnove psihologije športa

d) osnove športske medicine,

3. osnove kineziološke metodike,

4. osnove kineziološke statistike i informativne športske grane,

5. osnove teorije treninga

Članak 7.

Posebni dio programa - športske specijalnosti sadrži slijedeće predmete:

1.analiza športske aktivnosti

2. metodika podučavanja športske grane

3. metodika teninga športske grane

4. programiranje i kontrola treninga

5. športsko pedagoška praksa

6. trenažna praksa.

Kandidati koji se osposobljavaju za trenera određene športske grane
odnosno discipline u posebnom dijelu programa imaju predmete i stavka 1.
točke 1, 3, 4. i 6. ovog članka, a kandidati za učitelja odnosno instruktora
određene športske grane odnosno discipline u posebnom dijelu pro grama
imaju predmete iz stavka 1. točke 1, 2. i 5. ovog članka.

Članak 8.

Fakultet za fizičku kulturu dužan je utvrđiti i voditi dokumentaciju
i evidenciju o nastavi, kandidatima i završenim profilima kadrova u športu.

Članak 9.

Kandidat koji pristupa osposobljavanju za obavljanje stručnih poslova
u športu mora ispunjavati slijedeće uvijete:

- da je navršio 18 godina,

- da ima najmanje srednju stručnu spremu,

- da ima opću zdravstvenu sposobnost, te posebnu odnosu na specifičnost
određene športske grane,

- da mora položiti prijemni ispit koji se sastoji o provjere znanja
i utvrđivanja sposobnosti iz određene športske grane.

Sadržaj provjere znanja, te ostale specifičnosti koj kandidat treba
ispunjavati, dio su programa osposobljavanja iz članka 3. ovog pravilnika.

Članak 10.

Potvrdu o zadovoljavanju uvjeta posebne zdravstvene sposobnosti iz članka
9. stavka 1. točke 3. ovog pravilnik izdaje športska ambulanta.

Članak 11.

Osposobljavanje za obavljanje stručnih poslova športu provodi se putem
tečaja koje organizira Fakultet za fizičku kulturu.

Članak 12.

Fekultet za fizičku kulturu provodi i utvrđuje izbor predavača i ispitivača.

Izbor predavača i ispitivača obnavlja se svake četiri godine.

Članak 13.

Ispitima mogu pristupiti samo kandidati koji su odslušali teorijski
i praktični dio tečaja, a najkasnije u roku od dvije godine nakon završetka
tečaja.

Članak 14.

Ispiti iz prethodnog članka sastoje se od provjere teorijskih znanja
i praktičnih znanja i sposobnosti.

Sadržaj ispita za svaku pojedinu športsku granu sastavni je dio pragrama
iz članka 3. ovog pravilnika.

Članak 15.

Ispite za utvrđivanje osposobljenosti za obavljanje stručnih poslova
u športu kandidat polaže pred ispitivačima iz članka 12. ovog pravilnika.

Članak 16.

Kandidatu, koji položi ispite predviđene programom za određenu športsku
granu, dodjeljuje se svjedodžba osposobljenosti za obavljanje stručnih
poslova u šport.

Svjedodžbu iz stavke 1. ovog članka dodjeljuje Fakultet za fizičku kulturu.

Članak 17.

Obrazac svjedožbe tiskan je na formatu A4 s podlogom svijetlozelene
boje, na kojem je u sredini grb Republike Hrvatske veličine 1/3 obrasca,
te s bijelim rubom od 2 cm n kojem je otisnut hrvatski pleter.

Obrazac svjedodžbe tiskan je uz ovaj pravilnik i čini njegov sastavni
dio.

Članak 18.

Priznavanje svjedodžbi odnosno drugih isprava o osposobljenosti za obavljanje
stručnih poslova u športu stečenih u inozemstvu obavlja Ministarstvo prosvjete
i kulture u skladu sa zakonom.

Osobama koje su u drugim republikama i pokrajinama SFRJ osposobljene
za obavljanje stručnih poslova u športu, priznaje se odgovarajuća osposobljenost
ostvarena u skladu s propisima tih republika i pokrajina.

Članak 19.

Ovaj pravilnik stupa na snagu osmog dana od objave u, " Narodnim
novinama".

Klasa: 620-01/91-01-42

Urbroj : 532-04/ 1-91 -02

Zagreb, 13. lipnja 1991.

Ministar prosvjete i kulture

**Prof. dr. Vlatko Pavletić, v. r.**

---

```

_____________________________________________________________________________

                        REPUBLIKA HRVATSKA
_____________________________________________________________________________

FAKULTET ZA FIZIČKU KUTURU SVEUČILIŠTA U_______________________________
                        ODJEL ZA OBRAZOVANJE KADROVA U ŠPORTU

Klasa: _____________________Urbroj: _____________________Matični broj: ____________

                                        SVJEDODŽBA

sin-kći _____________________roden : _____________________19_____
u_____________________općina_____________________,
Republika_____________________državljanin_____________________
polaga_____je od_____________________do_____________________19_______ ________ put ispite
za_______________________________________________________________i pokaz_________ ovaj uspjeh.

                                        Opći dio

Osnove sistematske kineziologije .......................        ..............................................................

Osnove športske antropologije

Osnove funkcionalne anatomije______________________             _______________________
Osnove fiziologije športa______________________         _______________________
Osnove psihologije športa______________________         _______________________
Osnove športske medicine______________________          _______________________
Osnove kineziološke metodike______________________              _______________________
Osnova kineziološke statistike
i intormatike športske grane______________________              _______________________
Osnove teorije treninga______________________           _______________________

                                        Posebni dio

______________________________          ______________________________
______________________________          ______________________________
______________________________          ______________________________
______________________________          ______________________________

Prema tome kandidat je s______________________________uspjehom polož_________ispite osposobljen je za
                        ______________________________

U______________________________19_________

Rukovoditelj Odjela                                     Dekan
_______________________                         ____________________

Ocjene za uspjeh na ispitu odličan(5) vrlo dobar(4) dobar(3) dovoljan(2) nedovoljan(1)

```

Pravilnik, NN 45/1991-1176